CELEX: 62021TN0666
Language: et
Date: 2021-10-15 00:00:00
Title: Kohtuasi T-666/21: 15. oktoobril 2021 esitatud hagi – Società Navigazione Siciliana versus Euroopa Komisjon

3.1.2022   
            
            
               ET
            
            
               Euroopa Liidu Teataja
            
            
               C 2/41
            
         
      15. oktoobril 2021 esitatud hagi – Società Navigazione Siciliana versus Euroopa Komisjon
      (Kohtuasi T-666/21)
      (2022/C 2/57)
      Kohtumenetluse keel: itaalia
      
         Pooled
      
      
         Hageja: Società Navigazione Siciliana SCpA (Trapani, Itaalia) (esindajad: advokaadid R. Nazzini, F. Ruggeri Laderchi, C. Labruna ja L. Calini)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada osaliselt 17. juuni 2021. aasta otsus selles osas, millega Società Navigazione Siciliana SCpA-d käsitati 2010. aasta seaduses ette nähtud maksueranditest tuleneva ebaseadusliku abi saajana ja kohustati see Itaalia riigile tagasi maksma;
               
            
                  —
               
               
                  mõista komisjonilt välja hüvitis kahju eest, mille suurus on kindlaks määratud ja määratakse kindlaks menetluse järgmises (võimalikus) etapis;
               
            
                  —
               
               
                  mõista käesoleva kohtuvaidluse kohtukulud välja komisjonilt.
               
            
         Väited ja peamised argumendid
      
      Hagi põhjenduseks esitab hageja kaks väidet.
      
                  1.
               
               
                  Esimene väide, et abisaaja on tuvastatud ekslikult – Seaduse rikkumine
                  
                              —
                           
                           
                              Selles osas väidab hageja, et 17. juuni 2021. aasta otsuses on valesti tõlgendatud ja kohaldatud ELi õigusnorme selles osas, milles komisjon leidis, et Società Navigazione Siciliana SCpA (mitte Siremar) on seoses äriühingu Siremar allüksuse omandamisega sellise abi saaja, mis on vastuolus registreerimislõivu tasumist puudutavate liidu õigusnormidega.
                           
                        
            
                  2.
               
               
                  Teine väide, et abi vastab ELTL artikli 106 lõikes 2 ette nähtud erandile – Seaduse rikkumine – Põhjendamiskohustuse rikkumine
                  
                              —
                           
                           
                              Selles osas väidab hageja, et 17. juuni 2021. aasta otsuses on igal juhul tehtud ilmselge viga liidu õigusnormide tõlgendamisel ja kohaldamisel ning on rikutud kostjal lasuvat põhjendamiskohustust selles osas, milles komisjon – tegemata selle kohta vähimatki analüüsi – välistas Società Navigazione Siciliana SCpA-le antud abi vastavuse ELTL artikli 106 lõikes 2 üldist majandushuvi pakkuvate teenuste kohta ette nähtud erandile.